[{"text_idx": "#000002", "text": "Sut i gofrestru ar gyfer allwedd API"}, {"text_idx": "#000006", "text": "Mae Prifysgol Bangor newydd ddatblygu sgriptiau a modelau hyfforddi newydd sy\u2019n dwyn ynghyd nodweddion amrywiol DeepSpeech, ynghyd a\u0302 data CommonVoice, ac mae\u2019n darparu ateb cyflawn ar gyfer cynhyrchu modelau a sgorwyr ar gyfer adnabod lleferydd Cymraeg. Gallant fod o ddiddordeb i unrhyw ddefnyddwyr eraill DeepSpeech sy\u2019n gweithio gydag ieithoedd eraill llai eu hadnoddau tebyg i\u2019r Gymraeg."}, {"text_idx": "#000007", "text": "yn seiliedig ar DeepSpeech 0.7.4\nyn defnyddio DeepSpeech\u2019s Dockerfiles (ac felly yn hawdd eu paratoi a\u2019u gosod)\nyn hyfforddi gyda data CommonVoice\ngyda rhai setiau prawf a chorpysau ychwanegol, yn cynhyrchu sgorwyr / modelau iaith optimaidd ar gyfer cymwysiadau amrywiol\nyn allforio modelau gyda metadata"}, {"text_idx": "#000008", "text": "Mae\u2019r README 4 cychwynnol yn disgrifio sut i ddechrau."}, {"text_idx": "#000010", "text": "Ar hyn o bryd mae\u2019r modelau hyn yn cael eu defnyddio mewn dau gymhwysiad prototeip y gall y gymuned Gymraeg eu gosod a rhoi cynnig arnyn nhw, sef trawsgrifydd wedi\u2019i seilio ar Windows / C # ac ap cynorthwyydd llais Android / iOS 1 o\u2019r enw Macsen. Gellir gweld cod ffynhonnell y cymwysiadau hyn gan ddefnyddio DeepSpeech hefyd ar GitHub."}, {"text_idx": "#000015", "text": "Mae Mozilla, y cwmni rhyngwladol o Galifornia sy\u2019n gyfrifol am y porwr gwe Firefox, newydd lansio eu cynllun CommonVoice amlieithog. Ar o\u0302l cychwyn gyda Saesneg y llynedd, mae tair iaith newydd yn cael eu hychwanegu yn awr, sef y Gymraeg, Almaeneg, a Ffrangeg. Llwyddodd y Gymraeg i gyrraedd y brig oherwydd cymorth gan yr Uned Technolegau Iaith yng Nghanolfan Bedwyr, Prifysgol Bangor."}, {"text_idx": "#000016", "text": "Rhagor o Leisiau i Common Voice"}, {"text_idx": "#000017", "text": "Rydyn ni\u2019n hynod o falch am CommonVoice Cymraeg ac yn awyddus iawn i gannoedd a miloedd o siaradwyr Cymraeg gyfrannu eu lleisiau drwy\u2019r wefan neu\u2019r ap."}, {"text_idx": "#000018", "text": "Ond beth am Paldaruo? \u2013 ein ap torfoli sydd eisoes wedi casglu ers 2014 hyd at 38 awr o ddata lleferydd gan dros 500 unigolyn, ac sydd wedi helpu gwireddu meddalwedd cynorthwyydd personol digidol Cymraeg cod agored fel Macsen. Mae\u2019r Uned wedi defnyddio gwaith Paldaruo i gynorthwyo Mozilla darparu CommonVoice ar gyfer y Gymraeg ac ieithoedd eraill llai eu hadnoddau eraill."}, {"text_idx": "#000019", "text": "Un o\u2019r heriau yw canfod a darparu testunau hwylus i\u2019w ddarllen ond sy\u2019n cynnwys ystod eang a chytbwys o ffonemau\u2019r iaith. Ar gyfer y lansiad, mae 1200 promt gan yr Uned o fewn CommonVoice Cymraeg ond bydd angen mwy. Wrth i ni, a\u2019r gymuned Cymraeg, gyfrannu rhagor o destunau a recordiadau i CommonVoice Cymraeg, rydyn ni\u2019n rhagweld y bydd y corpws yn hwb sylweddol i weithgareddau ymchwil a datblygu adnabod lleferydd Cymraeg yr Uned ac eraill."}, {"text_idx": "#000020", "text": "Y gobaith yw y bydd y bartneriaeth rhwng Mozilla a Phrifysgol Bangor yn tyfu, ac y bydd y gweithgaredd hwn hefyd yn symbylu cwmni\u0308au mawr eraill i gynnwys y Gymraeg ac ieithoedd eraill llai eu hadnoddau yn eu cynlluniau rhyngwladol."}, {"text_idx": "#000021", "text": "Cyfeiriad y wefan yw : ac mae\u2019r ap ar gael o "}, {"text_idx": "#000023", "text": "Ym mis Tachwedd 2017, derbyniodd yr Uned Technolegau Iaith grant bach oddi wrth gronfa Technoleg a\u2019r Gymraeg, Llywodraeth Cymru, i weithio gyda\u2019r Gwasanaeth Iechyd Gwladol ar broject i alluogi cleifion sydd ar fin colli eu gallu i siarad i fancio eu llais eu hun ac yna greu llais synthetig digidol personol ohono. Nid oedd hyn erioed wedi bod ar gael i siaradwyr Cymraeg o\u2019r blaen, ac mae\u2019n gam mawr ymlaen i gleifion Cymraeg eu hiaith."}, {"text_idx": "#000024", "text": "Mae rhagor o wybodaeth am y gwasanaeth hwn i\u2019w gael yma gan gynnwys manylion ar gyfer ddatblygwyr meddalwedd am god ffynhonnell y system."}, {"text_idx": "#000025", "text": "Dyma fideo byr sy\u2019n dangos sut mae modd i chi gofrestru am y gwasanaeth."}, {"text_idx": "#000026", "text": "Mae\u2019r pecyn wedi cael ymateb cychwynnol gadarnhaol iawn gan rhai therapyddion iaith a lleferydd ar y gwefannau cymdeithasol:"}, {"text_idx": "#000027", "text": "#Lleisiwr.techiaith.cymru.. successfully banked my voice in Welsh language! Mae o'n gwych! Incredible technology! Can't wait to support patients to use this ?@techiaith #prosiectlleisiwr @RCSLTWales @BCUHB #voicebanking /drEND7ptnN"}, {"text_idx": "#000030", "text": "Neu\u2019r gallu i greu llais synthetig Cymraeg eich hunan...."}, {"text_idx": "#000031", "text": "Fel rhan o\u2019n gwaith ar broject Macsen, rydyn ni\u2019n creu offer ar gyfer cynhyrchu lleisiau synthetig Cymraeg sy\u2019n swnio\u2019n naturiol. Mae\u2019r offer yn rhoi dull cyflym a hawdd o baratoi promptiau, a recordio llais unigolyn yn eu darllen, gan ddefnyddio gwybodaeth am seiniau\u2019r Gymraeg, er mwyn adeiladu llais synthetig Cymraeg sy\u2019n swnio\u2019n debyg iawn i lais yr unigolyn a recordiwyd."}, {"text_idx": "#000032", "text": "Dyma enghreifftiau o leisiau dau aelod o di\u0302m techiaith wedi\u2019u syntheseiddio\u2019r gyda\u2019r offer newydd :"}, {"text_idx": "#000033", "text": "Cafodd y ti\u0302m gyfle i roi hyn ar brawf yn ddiweddar yn nigwyddiad SeneddLab 2017 gan adeiladu llais newydd mewn un awr i roi gwybodaeth lafar am Gynulliad Cenedlaethol Cymru. Fe roeson nhw\u2019r enw \u2018RoboLlywydd\u2019 arno. Dipyn bach o hwyl oedd galw\u2019r llais newydd yn \u2018RoboLlywydd\u2019, ond mae\u2019n dangos beth sy\u2019n bosib o safbwynt ddefnyddio lleisiau gwahanol unigolion o fewn cynorthwyydd personol digidol eich hunan. Mae\u2019r fideo canlynol yn so\u0302n rhagor am hyn (yn enwedig ar o\u0302l y pumed munud a hanner) :"}, {"text_idx": "#000034", "text": "Rydyn ni wedi defnyddio system oedd eisoes ar gael yn god agored o\u2019r enw MaryTTS ac mae modd i chi ei ddefnyddio ar gyfer y Gymraeg o\u2019r gronfa GitHub ganlynol:"}, {"text_idx": "#000037", "text": "Mae\u2019n gynyddol bosibl i chi siarad gyda dyfeisiadau fel eich ffo\u0302n neu gyfrifiadur er mwyn hwyluso defnyddio apiau, gwefannau a hefyd derbyn atebion deallus a pherthnasol i gwestiynau a ofynnwyd mewn iaith naturiol. Apple Siri, Microsoft Cortana, Amazon Alexa a Google Assistant yw rhai o\u2019r cynnyrch a gwasanaethau masnachol poblogaidd sydd yn gyrru\u2019r newid hwn gyda\u2019r iaith Saesneg."}, {"text_idx": "#000038", "text": "Yn y ddarlith hon bydd Dewi Bryn Jones o Uned Technolegau Iaith, Canolfan Bedwyr, Prifysgol Bangor yn cyflwyno\u2019r gwaith sydd ym Mangor ar ddatblygu adnabod lleferydd ar gyfer cychwyn galluogi\u2019r un ddarpariaeth i ddefnyddwyr Cymraeg. Swyddogaeth adnabod lleferydd yw trosi sain lleferydd unigolyn i destun ac felly bydd Dewi yn esbonio\u2019r dulliau a\u2019r data a ddefnyddir yn ogystal a\u0302 chyflwyno\u2019r canlyniadau diweddaraf."}, {"text_idx": "#000040", "text": "Yn ystod 2015-2016 rydym wedi ceisio datblygu adnoddau newydd ar gyfer siarad Cymraeg gyda chyfrifiaduron. Gweler \u2013 Cychwyn ar Siarad i\u2019ch cyfrifiadur , Tuag at \u2018Siri\u2019 Cymraeg"}, {"text_idx": "#000041", "text": "Mae\u2019r dechnoleg yma\u2019n dod yn fwyfwy pwysig wrth i\u2019r llais dynol gael ei ddefnyddio mewn systemau holi ac ateb ar ffonau symudol a thabledi, systemau rheoli teclynnau fel setiau teledu a robotiaid, a systemau arddweud. Os na fydd modd defnyddio\u2019r Gymraeg yn y sefyllfaoedd hyn, bydd yr iaith yn cael ei chau allan fwyfwy o\u2019r byd digidol, a siaradwyr Cymraeg yn gorfod troi i\u2019r Saesneg."}, {"text_idx": "#000042", "text": "Er mwyn paratoi\u2019r ffordd ar gyfer y dechnoleg newydd yn Gymraeg rydyn ni wedi cynhyrchu prototeip o system cwestiwn ac ateb lle mae cynorthwyydd personol o\u2019r enw \u2018Macsen\u2019 yn gallu ateb cwestiynau llafar, er enghraifft \u2018beth yw\u2019r newyddion?\u2019 neu \u2018beth yw\u2019r tywydd?\u2019."}, {"text_idx": "#000043", "text": "Dyma fideo i gyflwyno ac i arddangos Macsen yn gweithio ar gyfrifiadur bach Raspberry Pi:"}, {"text_idx": "#000044", "text": "Mae\u2019r holl god ac adnoddau ar gael ar GitHub fel bod unrhyw un yn gallu ehangu a datblygu system \u2018Macsen\u2019 eu hunain. Prif dudalen \u2018Macsen\u2019 ar y we er mwyn gwybod sut i gychwyn arni yw:"}, {"text_idx": "#000045", "text": "Bydd ein gwaith ar adnabod lleferydd ac ar adnoddau agored ar gyfer \u2018Macsen\u2019 yn parhau. Cysylltwch a\u0302 ni os oes gennych chi, fel cwmni meddalwedd, clwb codio, ysgol neu fel haciwr cyffredinol unrhyw ddiddordeb eu cynnwys o fewn projectau meddalwedd eich hunain."}, {"text_idx": "#000047", "text": "Cychwyn ar siarad Cymraeg i\u2019ch cyfrifiadur"}, {"text_idx": "#000048", "text": "Rydyn ni wrthi\u2019n datblygu adnabod lleferydd Cymraeg fel rhan o\u2019n project Seilwaith Cyfathrebu Cymraeg a\u2019i rannu yn agored ac am ddim ar y Porth Technolegau Iaith gyda datblygwyr meddalwedd ac apiau Cymraeg eraill."}, {"text_idx": "#000049", "text": "Heddiw rydyn ni\u2019n falch o fedru rhannu\u2019r fersiynau cyntaf cychwynnol o\u2019n system adnabod lleferydd Cymraeg."}, {"text_idx": "#000050", "text": "Mae\u2019r ddarpariaeth newydd wedi\u2019i chreu drwy ddatblygu a chynhyrchu ffeiliau arbennig sydd yn addasu meddalwedd adnabod lleferydd cod agored cyffredinol o\u2019r enw Julius i allu adnabod Cymraeg yn lle Saesneg a Japane\u0308eg."}, {"text_idx": "#000052", "text": "Bydd fersiynau o Julius Cymraeg yn y dyfodol yn ceisio cynorthwyo nodweddion arddweud ac adnabod lleferydd mwy rhydd."}, {"text_idx": "#000053", "text": "Mae ein haddasiadau ar gyfer Cymreigio Julius, yn ogystal a\u0302 sgriptiau i hwyluso sefydlu popeth yn hwylus ar eich gyfrifiadur ar gael yn rhydd, yn agored ac am ddim ar GitHub."}, {"text_idx": "#000059", "text": "Os nad ydych chi eisoes wedi cyfrannu eich llais i\u2019n Corpws Lleferydd Paldaruo, yna defnyddiwch ein ap Paldaruo ( ar unrhyw ddyfais iOS neu Android er mwyn i ni wella\u2019r modelau acwstig gyda\u2019ch llais chi."}, {"text_idx": "#000060", "text": "Cyfieithu Peirianyddol Cymraeg yn y Cwmwl"}, {"text_idx": "#000061", "text": "Rhan o\u2019n project Seilwaith Cyfarthrebu Cymraeg yw gwella\u2019r adnoddau cyfieithu peirianyddol er mwyn cael y budd mwyaf allan o wasanaethau sydd wedi\u2019u seilio ar y Saesneg."}, {"text_idx": "#000062", "text": "O ganlyniad, mae adnoddau cyfieithu peirianyddol Moses-SMT Porth Technolegau Iaith Cenedlaethol Cymru wedi eu hychwanegu i\u2019r Ganolfan APIs fel y bydd modd eu defnyddio\u2019n haws o fewn eich meddalwedd a phrojectau Cymraeg yn ogystal a\u0302 systemau cof cyfieithu fel Trados, WordFast a CyfieithuCymru."}, {"text_idx": "#000063", "text": "Mae Moses-SMT Cymraeg<>Saesneg felly yn ymuno a\u0302 llu o wasanaethau API technolegau iaith eraill yn y Ganolfan APIs fel Cysill, testun-i-leferydd, tagiwr rhannau ymadrodd, adnabod iaith, lemateiddiwr a Vocab i Gymreigio gwefannau, apiau a meddalwedd."}, {"text_idx": "#000064", "text": "Yn debyg i\u2019r wasanaethau API eraill byddwch angen derbyn allwedd API o\u2019r Canolfan ( ac yna defnyddio\u2019r dogfennaeth a chod enghreifftiol rydyn ni wedi paratoi ar GitHub i\u2019ch helpu chi i gychwyn arni. Gweler: "}]